ກອງ “ກ 2” ຈັດກອງປະຊຸມສຳມະນາວິທະຍາສາດມູນ ເຊື້ອ 35 ປີ ແຫ່ງການເຕີບໃຫຍ່ ຂະຫຍາຍຕົວຂອງກອງ “ກ 2” ໃນຕອນເຊົ້າຂອງວັນທີ 11 ຕຸລາ 2016 ນີ້ ພາຍໃຕ້ການເປັນປະ ທານຂອງພັນເອກ ຄຳຫຼ້າ ວົງວິ ໄລ ກຳມະການຄະນະພັກກະຊວງ ປ້ອງກັນປະເທດ, ຫົວໜ້າການເມືອງກອງ, ຄະນະ “ກ 2” ເຂົ້າ ຮ່ວມມີຫົວໜ້າຄະນະໂຄສະນາ ອົບຮົມແຂວງໄຊຍະບູລີ ຄະນະກອງບັນຊາການທະຫານ ແຂວງໄຊຍະບູລີ, ຄະນະ ພັກ-ຄະນະບັນຊາ, ພະນັກງານຫຼັກແຫຼ່ງອາວຸໂສບຳນານ, ວີລະຊົນແຫ່ງຊາດ, ນັກຮົບແຂ່ງຂັນ ແລະ ອະດີດຄະນະນຳກອງ “ກ 2”.
ໃນກອງປະຊຸມພັນເອກ ຄຳຫຼ້າ ວົງວິໄລ ໄດ້ຂຶ້ນຜ່ານບົດສຳມະນາ ວິທະຍາສາດປະຫວັດສາດມູນເຊື້ອຂອງກອງ “ກ 2” ຕະຫຼອດໃນໄລຍະ 35 ປີ ເຊິ່ງລວມມີ 3 ພາກ ເຊິ່ງບົດສຳມະນາໄດ້ຊີ້ອອກວ່າ: ກອງ “ກ 2”
ໄດ້ຮັບການ ສ້າງຕັ້ງຂຶ້ນໃນວັນທີ 12 ຕຸລາ 1981 ຢູ່ສະຖານທີ່ແຫ່ງໜຶ່ງ ຂອງແຂວງຫຼວງພະບາງ ເປັນ ກຳລັງທີ່ຂຶ້ນກັບກະຊວງປ້ອງກັນ ປະເທດໂດຍກົງ ແລະ ຮອບດ້ານ ມີໜ້າທີ່ປົກປັກຮັກສາປະເທດ ຊາດ, ປັບປຸງ ກໍ່ສ້າງກຳລັງໃຫ້ ເຂັ້ມແຂງຫັດແອບການທະຫານ ຮຳ່ຮຽນການເມືອງ ແລະ ອົບຮົມ ຫັດແອບວິຊາສະເພາະເຕັກນິກ ປົກປັກຮັກສາວັດຖຸເຕັກນິກທີ່ຂັ້ນ ເທິງປະກອບໃຫ້, ຫັນລົງກໍ່ສ້າງ ຮາກຖານການເມືອງຮັບປະກັນ ປົກປັກຮັກສາ 2 ແຂວງ ຫຼວງພະ ບາງ ແລະ ໄຊຍະບູລີ ໃຫ້ມີຄວາມ ສະຫງົບດ້ານພື້ນຖານ. ຕະຫຼອດ ໄລຍະທີ່ຜ່ານມາພະນັກງານ, ສະມາຊິກພັກ-ນັກຮົບໃນກອງ “ກ 2” ໄດ້ສືບທອດພາລະກິດ ມູນເຊື້ອວີລະກຳ ອັນລຳເລີດ ແລະ ຜົນງານອັນໂດດເດັ່ນຂອງ ກົມກອງ ໂດຍສະເພາະແມ່ນສ້າງ ໄດ້ຜົນງານໃນການເຄື່ອນໄຫວຕີ ຕ້ານກຸ້ມຄົນບໍ່ຫວັງດີ ໃນຊຸມປີ 1981-2001 ເຊິ່ງເຕັມໄປດ້ວຍ ຄວາມລະອຽດລະອຽວສາມາດ ດັບສູນພວກເຂົາ ແລະ ຍຶດອາວຸດ ໄດ້ເປັນຈຳນວນຫຼວງຫຼາຍ, ມາ ໃນໄລຍະ 2 ປີ ກົມກອງໄດ້ຫັນ ເຂົ້າສູ່ການປັບປຸງກໍ່ສ້າງກົມ ກອງ, ຫັດແອບຮຳ່ຮຽນການທະ ຫານ-ການເມືອງ ແລະ ສິລະປະ ຍຸດ-ຍຸດທະວິທີ ເຮັດໃຫ້ກົມກອງ ມີຄວາມໜັກແໜ້ນເຂັ້ມແຂງຂຶ້ນ ເປັນກ້າວໆ.
ການຈັດສຳມະນາວິທະຍາ ສາດດັ່ງກ່າວແມ່ນໜຶ່ງໃນກິດຈະ ກຳການສະເຫຼີມສະຫຼອງວັນ ສ້າງຕັ້ງກອງ “ກ 2” ຄົບຮອບ 35 ປີ, ທັງນີ້ກໍເພື່ອເປັນການ ຫວນຄືນປະຫວັດສາດມູນເຊື້ອ ແລະ ຜົນງານຂອງກົມກອງທີ່ ສ້າງມາໄດ້ໃນໄລຍະທີ່ຜ່ານມາ.